Go kaega fa ka nako ya loeto lo, palamente e ne e sa tswa go wela. Mo go raya gore, go ne go na le dingwe tse di neng tsa buisanngwa kana tsa dumalanwa kwa palamenteng mme mopalamente a ne a di tshotse mhago, go ya go di rolela morafe wa Gakhibane. Go bonala loeto lo, e ne ya nna loeto lo lo monate thata, lo lo neng lo se na dipe difatlhi kgotsa dilo dipe tse di maswe. ke motho wa ga bo malemang ke phuma, lemang e sa le ka bosego e re mosegare le boye. ke motho wa ga bo mabesi a namana- nama ya pitsa e ya diega. Kgang ya maloba e ne ya re, e rile morago ga dijo kwa phitlhong ele, fa bangwe ba tsamaya, bangwe ba sala ba fodisa matshego.Tota e ne e se gore batho ba ba kwa isong, ba tshela matshego metsi ampo ba a budulela mowa go a fodisa. Go raya gore ba ne ba nna lobakanyana go bona ba ba neng ba tsile go ba tshedisa.